Denne serie indeholder dramatiseringer, der er baseret på vidneberetninger.
Nogle begivenheder og personer er ændret eller kombineret.
Det er en serie i tre dele, og hvert afsnit
skal ses og forstås i kontekst med hele serien.
Godaften, velkommen til BBC News at Six.
Efter dage med intenst pres og vrede
over telefonhackingsskandalen,
udtalte News of the World, landets største avis,
at søndagens udgave
bliver den sidste.
Politiet undersøger telefonhackingsagen,
de havde en liste
med 4000 potentielle ofre.
Jeg er så rystet over det, der er sket,
mordofre og terrorofre har fået hacket deres telefoner,
det er en skændsel.
Så fulgte anholdelser,
redaktører, ledere og journalister
var alle involveret.
Så kom alle efter os,
selvom vi havde gjort gode ting
og sat skurke bag tremmer,
blev vi skurkene.
Det er moralsk fallit,
og du er moralsk fallit.
Forestillingen om pressefrihed
er et røgslør
for at sælge aviser med sladder,
man gemmer sig bag det.
Det er det rene vrøvl.
TAK OG FARVEL
Sådan så der ud i Wapping i går aftes,
da medarbejderne sagde farvel til deres avis og job.
Jeg hørte, at News of the World var lukket,
og jeg var så glad.
Jeg blev så glad for, det kom til en ende.
Jeg visualiserede faktisk
News of the World-redaktionen,
de tomme stole og forladte skriveborde,
og tænkte: "Strålende."
Jeg troede, det var slut med Mazher Mahmood,
men nej.
Retssagen mod Mazher Mahmood, journalisten kendt som den falske sheik,
er i gang i strafferetten.
Det var så utroligt, det var troværdigt.
Det kan ikke være falsk.
I 30 år har han skjult sin identitet.
Hans anonymitet og hemmeligholdelse
var centralt i hans spil.
Den selvudnævnte "King of the Sting"
mødte op i retten hver dag iført balaclava.
Jeg synes, han var skruppelløs, uærlig
og nådesløs.
Mazher Mahmood stod bag store tabloidscoops.
STRAFFERET
Han afslørede aftalt spil i pakistansk cricket
og en plan om at kidnappe Victoria Beckham.
Maz spillede på en karikatur,
hvor penge ikke var et problem,
og hvis man kom tæt på, kunne man få sin andel.
Jeg hader at sige det,
men han er meget dygtig til det, han gør.
AVISTRYKKERI
THE SUN UDKOMMER I MORGEN.
FEBRUAR 2012
The Sun on Sunday udkommer for første gang næste weekend...
...efter News of the World lukkede i juli sidste år
efter telefonhackingskandalen.
Rupert Murdoch brød sig ikke om,
at han ikke skulle have en søndagsavis,
fordi han stadig troede, at der var et stort marked,
og sådan opstod ideen til The Sun on Sunday:
At den skulle være langt fra News of the World.
Første udgave af søndagsavisen Sun, hvad siger du til så?
Mazher havde ry for at være en journalistisk overlever.
Han blev aldrig tiltalt for telefonhacking
eller forbundet med telefonhacking,
så han fik et job hos The Sun on Sunday.
Da News of the World lukkede, var der et paradigmeskift
i folks opfattelse af pressen,
og der var en lavere tolerance for fiksfakserier,
og journalister skulle være mere forsigtige.
Jeg tror ikke, Mazher Mahmood opfattede det.
I The Sun
forsøgte han at genopbygge sit image som King of the Sting.
Han ville sætte sit præg på det: "Jeg er tilbage,
"se her og tud."
Da Mazher kom til The Sun on Sunday, må der have været
et stort pres for hurtigt at få et scoop,
for han var konstant på en mission for at bevise sit værd.
Man er kun lige så god som sin sidste historie.
I hans tilfælde var alle hans historier store,
så han måtte lave en større.
Tulisa var en popstjerne.
Hun var en tv-personlighed,
og folk kendte hende,
fordi hun var dommer på X Factor.
Tulisa.
Nej, Tulisa.
Hun var i fjernsynet hver lørdag aften
i bedste sendetid.
Hun var fantastisk,
og min datter kunne og kan stadig lide N-Dubz, det kan jeg også.
Men showbusiness kan være nådesløs.
Tulisa bekræftede den meget ventede nyhed om,
at hun forlader X Factor.
Godmorgen Tulisa.
Desværre havde Tulisa lige forladt X Factor,
som helt sikkert gjorde hende sårbar
og et ideelt mål for fælder.
MAJ 2013
Jeg blev kontaktet af to filmproducenter.
TULISAS STEMME
De ville have mig til en enormt vigtig
hovedrolle i en Bollywood/Hollywood-produktion.
Alt i alt blev jeg tilbudt 3-3,5 millioner.
Jeg tænker: "Det er en drøm, der går i opfyldelse."
Maz var en fantastisk...
NEIL WALLIS CHEFREDAKTØR, NEWS OF THE WORLD
...undersøgende avisjournalist.
Han var god til
at afmåle en situation,
finde ud af, hvordan man tilgår den...
...og ret hurtigt
udtænke et forløb...
...der samler alle trådene.
Hans tid som falsk sheik var forbi,
for folk kendte ham,
de havde læst om ham.
Han måtte ændre, hvem han var,
og han blev
en højtflyvende Bollywood-producer.
Da jeg så optagelserne, var det meget tydeligt,
at det var en typisk fælde.
Alt var nøje planlagt,
endda hvor hun sad,
som var lige foran hans hemmelige kamera.
Meget kort fortalt vil vi have en engelsk pige.
En slags fra...
-En finere britisk eller... -Nej.
For at få, hvad han ville have,
var han nødt til at afspejle det,
som målet ville have.
Han var utrolig overbevisende.
Han drak hende småfuld,
han tilbød hende guld og grønne skove, og
optagelserne viser, at hun var begejstret for det.
Vi vil have en slags...
-Jeg kan tale cockney. -En fra
en meget lavtstående baggrund.
-Ja. -Perfekt.
Før aftenen.
Mazher Mahmood sad lidt fast,
fordi hun ikke havde gjort noget ulovligt, hun havde ikke taget stoffer,
men Mazher var stædig som et æsel,
og han ville få historien på en eller anden måde.
Intet skræmte ham,
Hvis det var en god historie, ville han gå efter den
og ikke afskrækkes,
bare fordi det virkede svært.
Han var fast besluttet.
Han lod det ligge en uge eller to, kontaktede hende
og spurgte, om hun kendte en, der kunne levere stoffer.
Nu ville hun imponere ham, hun ville have jobbet.
Tulisa sagde, hun havde kontaktet nogen
og bedt dem lade, som om de kunne skaffe Maz stoffer,
så hun virkede gadeklog.
Men den person endte faktisk med at forsyne Maz med kokain.
Det var nok til historien.
SOLOHISTORIE I WORLD TULISA DEALER KOKAIN
Mit liv ligger i ruiner,
det er forbi.
Jeg vil bare have mit liv tilbage.
De har ødelagt mig.
Det ville aldrig være sket, hvis ikke de havde skabt situationen.
De fik det til at ske.
Det ville aldrig være sket, hvis ikke de fik det til at ske.
De fik det til at ske.
Sangerinden og den tidligere X Factor-dommer,
Tulisa Contostavlos,
mødte op i retten tiltalt for narkokriminalitet.
Tulisa måtte bane sig vej forbi en flok fotografer,
nyhedshold og journalister, på vej til retssal nummer et.
Hun er anklaget for at være indblandet
i levering af klasse A-narkotika til en undercoverjournalist.
Tulisa!
Jeg har en kort udtalelse på vegne af Tulisa.
Tulisa er blevet sigtet for en alvorlig forbrydelse,
som hun erklærer sig ikke skyldig i.
Som det er blevet rapporteret,
er hele denne sag fabrikeret
af Mazher Mahmood, også kendt som den falske sheik.
Tulisa er den seneste blandt mange,
der er blevet behandlet som foder til grådige aviser.
-Tulisa. -Tulisa, jeg elsker dig.
Jeg læste historien om Tulisa
og tænkte, det var det, vi gjorde.
NEWS OF THE WORLD-FOTOGRAF
Der er ingen forskel. Det er præcis det, som Mahmood gjorde
mod Emma Morgan.
Historien er den samme.
AFSLØRET!
Undertitlen var:
"Side 3-piges narkoskam."
SIDE 3 PIGES NARKOSKAM!
Da jeg så artiklen om Tulisa,
vidste jeg præcis, hvad der var sket.
Jeg så på bylinen, og selvfølgelig
var det Mazher Mahmood, der var på spil igen.
AF MAZHER MAHMOOD
Jeg havde lyst til at råbe: "Det gjorde han også mod mig,
"mange år tidligere."
Detaljerne var lidt anderledes,
men den måde, han havde gjort det på,
var nøjagtig den samme.
Jeg har bemærket ved Mazhers fælder,
at selvom hans ofre er meget forskellige, brugte han stadig...
DØDLÆKKER
...den samme model.
Han solgte stadig drømmen
og gav dem, hvad de ville have.
Han lokkede med den største gulerod
og vidste, de ville række ud efter den,
sådan fik han ram på dem.
Jeg faldt for
den falske sheiks bullshit,
fordi jeg blev tilbudt en unik mulighed.
Vi fløj til Lanzarote.
Det var en kæmpe kalenderfotografering.
Jeg ville få betalt
meget mere, end jeg nogensinde havde fået før.
Men han spurgte, om jeg kunne skaffe ham kokain.
Jeg blev narret.
Jeg blev opmuntret så meget, at jeg helt ærligt troede,
at hvis jeg sagde nej, ville det have kostet mig jobbet.
Han spurgte mig, om jeg kunne skaffe kokain til ham
fra en fyr, der hed Billy.
Billy køber kokainen, og vi betaler ham.
Fordi Mazher Mahmood betalte ham
fra udgifterne.
"Hvad hvis vi skriver om det i avisen? Sikken joke.
"Det er okay.
"Vi købte kokain til hende.
"Det er en god idé."
Vi køber kokain og giver den til hende.
Billy bliver betalt, alle bliver betalt, hun bliver ruineret.
GLAMOURMODELS CHOKERENDE COKESKAM
Han satte en stopper for min karriere,
lige da den skulle til at starte.
Jeg kom aldrig over det.
JETSETTER OM DAGEN, DEALER OM NATTEN
Jeg græd og græd og græd,
og jeg var så bange for, hvad min mor og far ville tænke.
Jeg kan huske...
Undskyld.
Jeg ringede, og jeg talte med min far,
og han sagde bare:
"Har du brug for hjælp?
"Har du et stofproblem?
"For vi skal nok få dig på afvænning."
Han var virkelig bekymret for mig,
og jeg sagde nej.
Han sagde: "Du kan sige sandheden,"
og jeg tænkte, selv min far tror på det.
Og derefter var alt bare...
Alt gik ad helvede til.
SOLOHISTORIE! AF MAZHER MAHMOOD
Til sidst blev jeg fyret
efter en anden historie og blev uvenner med Maz,
men jeg havde ondt af Emma.
Jeg havde så ondt af hende.
Det er okay at have det dårligt,
men jeg havde det skidt.
Hvis min far tvivler på, om det er sandt,
hvordan skal jeg så kunne overdøve
News of the World?
Jeg kan ikke overdøve seks millioner mennesker,
der vil læse om mig.
Han ville have fået mig fængslet.
Heldigvis var det i Spanien og uden for vores jurisdiktion.
Havde det været i London, ville jeg nok også være endt i retten.
En domstol i London har sagt til Tulisa Contostavlos,
hun skal for retten i juli, da hun er anklaget for narkotikahandel.
Jeg så, Tulisa Contostavlos var blevet anholdt...
TULISAS ADVOKAT
...og jeg fulgte historien.
Jeg var faktisk fan af N-Dubz,
og mine børn var små dengang,
vi så X Factor hver lørdag aften.
Så skete der sørme det,
at min sekretær blev ringet op af Tulisas manager.
Så det var lidt skræmmende for mig.
Jeg var meget nervøs for at møde hende.
Du blev lokket i en fælde.
Fælde er ikke et forsvar for et straffepunkt.
Men en dommer
har ret til at standse sagen,
hvis dommeren mener,
det var en forbrydelse fabrikeret af Mahmood.
Vi vil naturligvis trække på fakta i din sag,
og historien om guleroden
i form af 3,5 millioner,
guleroden i form af filmens hovedrolle,
at du blev lokket.
Uanset gulerodens størrelse...
MAZHER MAHMOOD TALER I 2011
...kan man ikke lokke folk ud i kriminalitet.
Men offentlighedens opfattelse er,
at fordi de blev tilbudt en gulerod,
medførte det en forbrydelse.
Jeg ville tilgå sagen
som enhver anden advokat.
Det var en spændende mulighed,
men det var også utroligt bekymrende,
fordi han virkede ustoppelig.
Vi undersøgte Mahmoods gamle sager fra før Tulisa-sagen,
og jeg fik indtryk af,
at han var en journalist
med upålidelige arbejdsmetoder.
De tiltalte blev lokket af fristende tilbud
og Mahmood og hans slæng.
De skaber faktisk forbrydelsen,
som de senere påstår, var i offentlighedens interesse
at retsforfølge.
Offentlighedens interesse er moralsk forseelse...
MAZHER MAHMOOD TALER I 2011
...åbenlyse forbrydelser, hykleri, offentligheden bliver narret.
Alle 500 efterforskninger, jeg har lavet,
opfylder kriterierne, de imødeser offentlighedens interesse.
Da Maz fik
de kæmpe skandaler i hus,
blev aviserne revet væk.
Maz leverede konstant.
Han var et kæmpe aktiv.
Men nogen måtte holde øje med ham
for at styre ham, fordi han var så fokuseret,
at han fik et slags tunnelsyn.
Det vigtigste
var at få den næste skandale i hus.
JUNI 2014
HØRING FØR RETSSAGEN
I Tulisas sag havde vi en indledende høring,
hvor der blev argumenteret for, at sagen skulle afvises.
Vi argumenterede for, at Mahmoods opførsel var samvittighedsløs,
at beviserne blev indsamlet på en baggrund af løgne,
bedrageri og falskhed.
De retfærdiggjorde fælden
med at påstå, de havde fået at vide,
at Tulisa Contostavlos var narkohandler.
Vi bad om at se de oplysninger
og/eller få at vide, hvem der gav dem.
Vi fik intet.
Tulisa-sagen var stort set pakket ind i påståede journalistiske privilegier.
Det var helt sikkert David mod Goliat.
Der var tidspunkter, hvor det virkede overvældende.
En af nætterne under retssagen sov jeg i min stol på kontoret.
Jeg arbejdede til kl. 4 eller 5, sov en time.
Jeg gik ud købte en ny skjorte og mødte op i retten.
Men det var tydeligvis
en kamp i den indledende høring.
Han ville gøre sig mere umage,
det ved jeg fra førstehåndserfaring.
Han gjorde sig mere umage
i forberedelsen til en retssag
end i den oprindelige historie.
Fordi dommen i virkeligheden
validerede hans journalistik.
Mahmood og hans gruppe
var så usamarbejdsvillige, som de kunne være.
Vi forsøgte desperat at få et vidneudsagn fra et meget vigtigt vidne,
Mahmoods chauffør, Alan Smith.
De stod i vejen.
Lige efter mødet
mellem Tulisa og Mahmood
blev Tulisa tilbudt et lift hjem
med Alan Smith som chauffør.
Hun talte om stofmisbrug i familien,
og sagde, at det var derfor, hun var så meget imod stoffer.
Alan Smith hørte tydeligvis, hvad hun sagde.
Efter vi havde klaget over det,
gav de åbenbart efter og fik hans vidneudsagn.
I vidneudsagnet
sagde Smith, at Tulisa sagde, hun var imod stoffer i bilen
på vej hjem fra Metropolitan Hotel.
Det var selvfølgelig helt utroligt.
Vi har nu fået et vidneudsagn,
som bakker hendes sag op.
Det var guld værd.
Men inden for 24 timer
ændrede Alan Smith den del af sit udsagn.
Dommeren fik at vide, Alan Smith begik en fejl.
Vi klagede selvfølgelig endnu engang,
men dommerens holdning til det var: "Tja...
"Det er det, vidnet har sagt.
"Det er alt sammen noget, juryen må overveje."
Og sådan blev det.
Jeg sagde til mig selv:
"Hvordan skal jeg ændre det?
"Jeg ved ikke, hvordan jeg gør det."
JULI 2014
Jeg er bange.
Da jeg mødte op i retten til retssagen,
var jeg helt vildt nervøs...
FØRSTE DAG I RETTEN
...anspændt, stresset, traumatiseret.
Det er der ingen tvivl om.
Det var en virkelig svær sag at vinde.
Anklagerens argumenter var meget enkle.
Hun blev afsløret som dealer.
Hun havde meget tydeligt givet udtryk for
sin villighed til at levere stoffer,
og hun havde arrangeret en narkohandel, der blev gennemført.
Mazher Mahmood var en meget erfaren undersøgende journalist,
der havde afsløret dette.
Det var i offentlighedens interesse.
Tulisa kunne forvente en straf
på mellem 18 måneder og tre år.
Da retssagen begyndte, så det ikke godt ud.
Vi gik ind i et rum i Southwark Crown Court,
og det var første gang, jeg så hende bryde sammen.
ADVOKATER AFHØRINGSLOKALE
Hun græd, hun var meget ked af det
og sagde dybest set: "Dommeren er imod os,
"vi taber, og jeg skal i fængsel.
"Vi kommer ingen vegne, det er spild af tid."
Hendes liv var ved at bryde sammen.
Jeg tænkte: "Jeg er enig med dig.
"Jeg tror faktisk, vi taber."
Det sagde jeg ikke, men det var svært at foregive andet.
Da jeg hørte om Tulisa,
genkendte jeg den smerte,
som hun skulle igennem...
JODIE KIDD MODEL OG TV-VÆRT
...frustrationen, forræderiet, alle de ting,
det hele kom op til overfladen igen,
bare for en anden person,
der er denne mands offer.
MODEL JODIE ER COKEDEALER
Da jeg så artiklen første gang,
var det, som om...
SOLOHISTORIE!
...en total panik over...
...at jeg kunne være faldet i en fælde.
Jeg foretog selvfølgelig det telefonopkald på et tidspunkt,
men jeg ved, hvad de gjorde,
og hvordan de bragte mig ind i de samtaler.
Jeg ved, hvordan de manipulerede.
Jeg ved, hvor langt de gik.
I 2007 var jeg en succesfuld model.
Jeg var 26-27 år.
Min bror, Jack, var professionel polospiller.
Han sagde: "Jeg er blevet kontaktet af
"en meget rig sheik, der bor Dubai."
De havde møder over flere måneder med Jack.
Jack siger: "Han vil arrangere en begivenhed,
"og han vil arrangere en polo- og en modebegivenhed,
"og han vil gerne have dig med som rådgiver på modefronten,
"måske lave et modeshow,
"få nogle af dine venner og designere med."
Han sagde: "Gør det." Jeg sagde: "Fint."
Så jeg rejste til London
og blev sat af på Park Lane, uden for et lejlighedskompleks.
Vi blev mødt af sheikens højre hånd.
Han ville være den, der organiserede det hele.
Så kom sheiken ind.
Han så meget kongelig ud.
Så sagde de: "Lad os spise noget."
Under måltidet
taler han om,
de vil bruge flere millioner på begivenheden,
så de vil finde nogle datoer.
Det er positivt, på en måde ret sjovt.
"Jøsses, det bliver fedt."
Endnu et glas vin ryger ned, og vi begynder at sludre,
og det bliver en mere afslappet snak.
Hans højre hånd
kommer ind og siger: "Sheiken elsker at feste.
"Ved I noget om stoffer?"
Det var lidt underligt, men man stiller ikke for mange spørgsmål,
især hvis man er fra et andet land,
de har anderledes livsstil og manerer.
Mange gange tænker man: "Det er lidt mærkeligt."
Man går ud fra, det blev tabt i oversættelsen undervejs.
Så begyndte de at spørge, om vi kunne skaffe dem stoffer.
Så tænkte jeg: "Åh gud,
"han er ved at ændre Jacks liv
"ved at skabe en god ny forretning,
"vi skal alle tjene penge."
Vi følte et kæmpe pres.
Vi prøvede at komme i tanke
om nogen, som kendte nogen.
Så jeg lavede et opkald.
Det var alt.
Men det var mit livs største fejltagelse.
Det sørgeligste er, at det ødelagde vores familie.
Jeg har stadig ikke et forhold til min bror på grund af det,
det har været for smertefuldt.
Jeg er vred.
Jeg mistede fuldstændig tilliden.
Jeg stolede ikke på nogen.
Så det har haft enorme konsekvenser.
JODIE KIDD FYRET AF M&S PÅ GRUND AF NARKOAFSLØRING
Jeg fik de mest forfærdelige telefonopkald
fra virksomheder, jeg repræsenterede.
JODIE KIDDS MULIGE FYRING FRA BBC EFTER PÅSTÅET "NARKOHANDEL
De sagde: "Vi river kontrakten i stykker."
Det var utrolig hårdt
at se hele ens karriere forsvinde.
Undskyld.
Forfærdeligt.
Jeg har arbejdet så hårdt for
at opbygge disse relationer og min karriere.
Og i blot et dumt øjeblik...
...blev jeg lokket
og manipuleret.
Det tog mig mange år
at genskabe min karriere.
Som du kan se, er jeg stadig ikke kommet mig følelsesmæssigt.
Men alle de år med tårer, smerte og vrede
på grund af ham.
Hvis du skal være en berømthed,
har offentligheden ret til at forvente en vis moral af dig,
en vis standard og kodeks.
Vi ødelægger ikke liv, det gør de selv.
Det hører jeg ofte: "Du har ødelagt mig."
Jeg siger: "Nej, du har ødelagt det for dig selv.
"Du traf selv de valg."
Han var meget nedladende over for de kendte.
Han syntes ikke, mange af dem fortjente deres status
som offentlige figurer.
Jo mere kendte, jo dybere falder de,
det var hans overbevisning, da han tog fat på disse historier.
Lad os vælge den mest kendte.
Og det er
kongelige...
...store berømtheder,
politikere.
Alle stod for skud.
Det nød han.
Jeg er journalist, det er vores job.
Vi udgiver historier, sælger aviser.
MAZHER MAHMOOD TALER I 2011
Jeg er ikke politibetjent eller socialarbejder, men journalist.
JULI 2014
Så...
Her er jeg igen.
Jeg ved ikke, hvad jeg skal sige længere.
Jeg filmer det, fordi...
...jeg er så træt af at folk ikke ved, hvad der virkelig foregår.
Jeg vil bare se en ende på det.
Jeg vil ikke være den person mere.
Jeg vil ikke være berømt mere.
RETSSAGENS FJERDE DAG
MAZHER MAHMOOD KRYDSFORHØR
Da Mahmood kom ind i retten,
normalt går et vidne ind ad den offentlige indgang,
men Mahmood kom ind fra dommerens dør.
Hvor han var bag en skærm,
da han var i fare
på grund af hans arbejde i offentlighedens interesse.
Så han havde en vidnestatus, som intet andet vidne har haft.
Det styrkede bare overbevisningen om, at han var noget særligt.
Jeg vidste, jeg skulle i kamp
med en, der var hærdet,
frygtløs,
uden begrænsninger,
og som kunne finde på at sige hvad som helst om
hende eller mig når som helst.
Han opførte sig
arrogant, kampberedt og afvisende
og sagde: "Du har store ører, du burde kunne høre mig."
Det var helt sikkert krydret med referencer til Tulisa,
såsom: "Hør her,
"du spørger mig om, jeg sagde dit eller dat?
"Hvorfor? Hun er kokainpusher, du bør bekymre dig om det."
Sådan fremlægger han beviser.
Men Mazher Mahmood vidste ikke,
at vi havde fundet en bombe
og ventede på at slå til.
Jeg var forbløffet,
på dagen før krydsforhøret
kontaktede Mahmoods chauffør, Alan Smith, os.
Han sagde: "Jeg vil tale med jer."
Han sagde, Mahmood havde bedt ham om at ændre sit vidneudsagn,
der havde været e-mails.
Jeg vidste, vi havde ramt jackpot.
Jeg havde besluttet at vente med Alan Smiths udsagn
til sidst.
Så spurgte jeg Mahmood,
om han havde talt med Alan Smith om hans udsagn,
og Mahmood svarede noget i retning af:
"Måske, hvad har det med dig at gøre?"
Hvilket er et forbløffende upassende
og respektløst svar fra et vidne.
Jeg har spurgt Mahmood om det samme
ved den indledende høring, og Mahmood havde sagt nej.
Dommeren
greb ind med det samme
og sagde til Mahmood: "Du løj under den indledende høring,
"du sagde, at du ikke havde talt med ham,
"nu siger du, at du måske har. Fortæl sandheden."
Fra det øjeblik var det ude med Mahmood.
På de få sekunder blev han elimineret.
Dommeren vendte sig derefter mod anklageren og sagde:
"Jeg afviser sagen."
Mahmood brød sammen.
Denne uhøflige, aggressive,
afvisende, konfronterende,
almægtige person
var nu et skælvende vrag.
Man kunne se, at det gik op for ham:
"Det er forbi."
Tulisa var helt ekstatisk.
Hun havde virkelig troet, hun ville tabe, og
hun kunne ikke tro det.
Tulisa!
"Sagen var en frygtelig
"og modbydelig fælde iværksat af Mazher Mahmood.
"Vi har nu afsløret den sande skyldige
"og vigtigst af alt den sande løgner.
"Mit liv har ligget i ruiner det sidste år,
"så jeg tror fuldt og fast på, at denne slags fælder
"ikke bør ske for nogen."
Jeg var hjemme og så nyheder,
jeg så Tulisa komme ud af retten.
Jeg så, hvor glad hun var for, at sandheden var kommet frem.
Tulisa gik ud af retten med et renset navn.
Hun prioriterer nu at genopbygge sin karriere.
Jeg var virkelig enormt stolt af det, hun gjorde,
og hun talte stort set på alles vegne.
Jeg var så glad på hendes vegne,
men jeg tænkte også:
"Gid det var mig."
Åh gud.
Det var en god dag.
Jeg er så glad.
Åh gud.
Jeg kan ikke tro, at det er forbi.
Det var utroligt følelsesladet, fordi,
som det ofte sker i straffesager,
arbejder man med folk, man ikke kender.
Pludselig har man en fælles oplevelse,
der engang var irrelevant for dit liv,
og nu er det hele
ens livsgrundlag,
så det var så følelsesladet. Jeg var glad på hendes vegne.
Men jeg var også utroligt lettet over,
at det ikke var gået galt.
The Sun on Sunday sagde, de er skuffede over udfaldet
og mener, den oprindelige undersøgelse
blev udført inden for lovens rammer
og branchens kodeks.
Dommeren sagde, der var stærke beviser for,
at undercoverjournalisten fra The Sun on Sunday
havde løjet og manipuleret med beviser.
Avisen har nu suspenderet manden
kendt som "den falske sheik".
Han blev hurtigt tiltalt,
hvilket var fedt.
Det var på tide,
at hans handlinger fik konsekvenser.
OKTOBER 2016
Retssagen mod Mazher Mahmood, journalisten kendt som den falske sheik,
er i gang i strafferetten.
Han og hans tidligere chauffør, Alan Smith,
er anklaget for at fordreje rettens gang
i forbindelse med sangerinden Tulisa Contostavlos' retssag.
STRAFFERET
Jeg var meget trist,
fordi Maz befandt sig...
...i den situation og endte i retten.
Har der været nogen reaktion fra Mazher Mahmood, Danny?
Hans advokater har leveret en udtalelse fra ham,
hvor han siger, at han er dybt skuffet
over Rigsanklagerens beslutning.
Han nægter sig skyldig og vil gøre indsigelse i retten.
Jeg tog hen til strafferetten for at se på.
Han ankom til retten.
Med et par store fyre på hver side af ham.
Med sin blå anorak
og hans hætte over hovedet.
Hyg dig, makker.
Folk råbte ad ham, og han blev ledt ind, og
jeg tænkte: "Fedt,"
for det brød han sig ikke om.
Jeg tænkte, nu ved du, hvordan
Tulisa havde det, da hun blev slæbt i retten.
Da jeg så Mazher gå ind i retten, følte jeg, det var...
...en mand, hvis image
faldt sammen omkring ham.
Det uundgåelige var sket.
Da jeg så Mazher i strafferetten,
så han lidt nedslået ud.
Med lidt foroverbøjede skuldre og sænket hoved.
Men han fremstod stadig som et koldt
og følelsesløst menneske.
Mahmood erklærede sig ikke skyldig.
Han forsøgte at undslippe ansvaret.
Så ingen anger.
Men det er derimod meget sigende,
at han aldrig sagde et ord.
Efter at have været alle vegne
for at prøve at få folk i fælden...
...men når han skulle forklare sine egne forbrydelser,
havde han intet at sige. Det er...
Sikken situation.
Utroligt.
Der er faldet dom
i retssagen mod "den falske sheik,"
Mazher Mahmood er anklaget for at manipulere med beviser...
NYHEDER - LIVE
...i den lukkede retssag mod stjernen Tulisa Contostavlos.
Lad os tale med Richard Lister i strafferetten.
Hvad er dommen, Richard?
Dommen, Joanna, er, at både
Mazher Mahmood, "den falske sheik",
og hans tidligere chauffør, Alan Smith, er fundet skyldige
i at konspirere om at fordreje rettens gang.
Ja. Vi fik ram på ham.
-Hvad vil du sige? -Hvorfor manipulerede du beviserne?
Vil du sige undskyld til Tulisa?
-Er du ked af det? -Hvad siger du til det?
Da de blev fundet skyldige,
følte jeg mig virkelig lettet.
Løj du for at få en forsideoverskrift?
Hvad siger du til det? Hvad er din reaktion?
Først på det tidspunkt indså jeg,
hvor meget det ville betyde for mig.
At han blev fundet skyldig,
Det føltes næsten som en genoprejsning.
FAKE SHEIKH FÆNGSLET
Mazher Mahmood, bedre kendt som "den falske sheik",
begynder en 15 måneder lang fængselsstraf i aften.
Det sværeste var nok, hvordan folk vendte ham ryggen.
MAHMOODS TIDLIGERE PARTNER
Mahmood er nu blevet fyret af sin arbejdsgiver, News UK,
der ejes af Rupert Murdoch.
Alle, der bidrog til den, han var,
lod ham falde.
At miste status
og omdømme
må have været meget svært for ham.
På et øjeblik
var det væk.
Han ville hade,
hvis han huskes mest for
at blive fængslet.
Det var dråben,
fordi det udraderer
"Årets journalist", "Årets scoop".
Det udraderer alle de priser.
Det er en skam,
fordi det var arbejde, han var stolt af.
Så meget førsteklasses journalistik bliver glemt
på grund af det, der skete sidst i karrieren.
Jeg spekulerede på, hvis han havde været mere
superviseret gennem sin karriere,
om det ville være sket.
Måske blev Maz svigtet i en vis grad?
I løbet af Mazher Mahmoods
30-årige karriere
udgav han sig for at være en god fyr,
men han var i virkeligheden...
...en ond person, der smadrer folks liv og karrierer.
Han var ligeglad.
Han ville gøre, hvad det krævede
at få historien, og det er ikke journalistik.
Han tog ud og fandt en historie
med den hensigt, at den skulle være forsidestof.
Målet helliger midlet.
Det bør være hans motto.
Selv om det indebærer
at prøve at ødelægge andres liv, som med Tulisa.
Han har ingen skyldfølelse eller samvittighed,
ingen moral.
SYV MÅNEDER SENERE
Da han blev løsladt fra fængslet,
forsvandt han.
Der er enorm interesse for,
hvor han er, og hvad han laver
og afsløre ham.
Men ingen ved, hvor han er.
Han er klog.
Han er klog. Han har overlevet.
Der gik rygter om, han arbejdede freelance under et andet navn.
Arbejdede for en anden avis.
Men ingen ved det.
Han er igen meget hemmelighedsfuld.
Det er nok sådan,
han har det bedst.
Er du meget glad for dine "falske sheik"-klæder?
-Fortæl om dem. -Gerne.
Jeg har haft det sjovt med dem.
Alle sheikens fælder
er et poleret show.
Man slipper afsted med det.
Du siger: "Vi slipper afsted med det."
Føler du
ubehag ved at være dig selv?
Så du vælger at arbejde sådan?
Nej, jeg er stolt af mit job.
Ellers stoppede jeg.
-Mazher Mahmood, mange tak. -En fornøjelse.
MAZHER MAHMOOD ØNSKEDE IKKE AT MEDVIRKE.
NEWS UK ØNSKEDE IKKE AT MEDVIRKE.
Tekster af: Lajka Hollesen
Kreativ supervisor Ulla Dubgaard